**MINISTERUL EDUCAȚIEI MINISTERUL SĂNĂTĂȚII**

NR. NR.

**Ordin**

pentru modificarea și completarea Ordinului nr. 5338/2015 din 1 octombrie 2021pentru aprobarea măsurilor de organizare a activităţii în cadrul unităţilor/instituţiilor de învăţământ în condiţii de siguranţă epidemiologică pentru prevenirea îmbolnăvirilor cu virusul SARS-CoV-2

 **Având în vedere prevederile:**

 **- art. 94, art. 95, art. 114 şi art. 123 din Legea educaţiei naţionale nr. 1/2011**, cu modificările şi completările ulterioare;

 - **art. 10 din Legea nr. 95/2006 privind reforma în domeniul sănătăţii**, republicată, cu modificările şi completările ulterioare;

 - **art. 2 din Ordonanţa de urgenţă a Guvernului nr. 141/2020** privind instituirea unor măsuri pentru buna funcţionare a sistemului de învăţământ şi pentru modificarea şi completarea Legii educaţiei naţionale nr. 1/2011 cu modificările și completările ulterioare;

 - **Ordinului ministrului educaţiei şi cercetării nr. 5447/2020** privind aprobarea Regulamentului-cadru de organizare şi funcţionare a unităţilor de învăţământ preuniversitar, cu modificările şi completările ulterioare,

 - **Hotararii Comitetului Național pentru Situații de Urgență nr. 99/05.11.2021**

 văzând Referatul de aprobare nr. 15512/CM/05.11. 2021 al Ministerului Educaţiei,

 văzând Referatul de aprobare nr. 3381/CAZ/05.112021 al Ministerului Sănătăţii,

**în temeiul prevederilor art. 13 alin. (3) din Hotărârea Guvernului nr. 369/2021** privind organizarea şi funcţionarea Ministerului Educaţiei, cu modificările **ulterioare şi ale art. 7 alin. (4) din Hotărârea Guvernului nr. 144/2010** privind organizarea şi funcţionarea Ministerului Sănătăţii, cu modificările şi completările ulterioare,

 **ministrul educaţiei şi ministrul sănătăţii interimar emit prezentul ordin.**

**ART. I** Ordinul nr. 5338/2015 din 1 octombrie 2021 *pentru aprobarea măsurilor de organizare a activităţii în cadrul unităţilor/instituţiilor de învăţământ în condiţii de siguranţă epidemiologică pentru prevenirea îmbolnăvirilor cu virusul SARS-CoV*-2, publicat în Monitorul Oficial nr. 942 din 1 octombrie 2021**,** se modifică și se completează după cum urmează:

1. **După art. 3 se introduce un articol nou, art.31 cu următorul cuprins**:

Art. **31**  ,,**(1)** Începând cu data de 08 noiembrie 2021, reluarea cursurilor cu prezența fizică se realizează pentru toate unitățile de învățământ preuniversitar în cadrul cărora un procent de minimum 60 % din personal este vaccinat.

**(2)** Începând cu data de 08 noiembrie 2021, reluarea cursurilor se face în regim online pentru toate unitățile de învățământ preuniversitar în cadrul cărora un procent mai mic de 60 % din personal este vaccinat.

**(3)** Consiliile de administrație ale unităților de învățământ preuniversitar emit decizia privind modalitatea de reluare a cursurilor, în conformitate cu alin (1) și alin (2), cu informarea inspectoratelor școlare județene/ISMB.

**(4)** Trecerea de la scenariul online la scenariul cu prezență fizică se face prin decizia consiliilor de administrație ale unităților de învățământ preuniversitar, cu informarea inspectoratelor școlare județene/ISMB, în situația atingerii procentului de 60% menționat la alin (1).

**(5)** Decizia prevăzută la alin (4) se ia prin raportare la fiecare zi de vineri, conform situației privind personalul vaccinat, publicată și actualizată săptămânal pe site-ul inspectoratului școlar județean/ISMB.

**(6)** Prin excepție de la dispozițiile alin (1) și alin (2), unitățile de învățământ special reiau cursurile începând cu data de 08 noiembrie 2021 cu prezența fizică.”

**2. În Anexă - *Măsurile sanitare şi de protecție în unitățile de învățământ preuniversitar/unitățile conexe în perioada pandemiei de COVID-19****,* **la punctul III*. Măsuri de protecție la nivel individual*, punctul 2. *Purtarea măștii de protecție*, lit. a) și lit. c) se modifică și vor avea următorul cuprins:**

„a) purtarea măștii de protecție este obligatorie în incinta unității de învățământ.

(…)

c) masca de protecție nu este obligatorie în cazul preșcolarilor, indiferent de vârstă, precum şi în timpul tuturor orelor de educație fizică în condițiile art. 3 alin. (8) din prezentul ordin.”

**3. În Anexă - *Măsurile sanitare şi de protecție în unitățile de învățământ preuniversitar/unitățile conexe în perioada pandemiei de COVID-19****,* **la punctul III. *Măsuri de protecție la nivel individual*, punctul 2. *Purtarea măștii de protecție*, după lit. e), se introduce o nouă literă, litera f), cu următorul cuprins:**

„f) masca de protecție nu este obligatorie pentru personalul didactic/nedidactic şi personalul didactic auxiliar implicat în procesul de învățământ în unitățile de învățământ special, în situația în care procesul specific de predare/învățare/recuperare impune un contact vizual complet, caz în care se vor putea folosi viziere.”

**ART. II** Prezentul ordin se publică în Monitorul Oficial al României, Partea I.

|  |  |
| --- | --- |
| **MINISTRUL EDUCAŢIEI****SORIN MIHAI CÎMPEANU** | **MINISTRUL SĂNĂTĂŢII INTERIMAR****CSEKE ATTILA ZOLTAN** |
|  |  |